Hjørring Revyens eksistens er truet - fonden bag revyen har netop opgivet at lave revy i 2008. Dermed bliver 2008 tredje år i træk uden den hæderkronede revy, der især blev landskendt i de år, Per Pallesen stod for den. Fonden bag revyen havde søgt kommunen om 500.000 kroner i støtte til at få revyen i gang igen. Men fritids- og kultur-udvalget vil kun vil afsætte 278.000 kroner. Det fortæller DR Nordjylland. - Forudsætningerne for revyen er faldet væk. Dermed tror jeg ikke, det bliver muligt at lave revy i 2008, siger formanden for fonden bag revyen, Jens Abildgaard. Revyen i 2008 skulle have været produceret af skuespilleren Ina-Miriam Rosenbaum.

Opsummering:
Hjørring Revyen kan ikke få kommunal støtte nok